stanford-oval/wikipedia huggingface dataset:
Mithotyn
Jäsenet

Rickard Martinsson – laulu ja basso
Stefan Weinerhall – ktiara
Karl Beckmann – kitara ja kosketinsoitin
Karsten Larsson – rummut
Helene Blad – laulu (1994–1995)
Christian Schütz – laulu ja basso
Diskografia > Albumit

In the Sign of the Ravens – 1997
King of the Distant Forest – 1997
Gathered Around the Oaken Table – 1999
Diskografia > Demot

In the Dead of Night – 1993
Behold the shields of gold – 1993
Meadow in Silence – 1994
Nidhogg – 1995
Promo'96 – 1996
Aiheesta muualla

Mithotyn Encyclopaedia Metallumissa
Cerberus Encyclopaedia Metallumissa
Abu Dhabi (emiraatti)

Abu Dhabin emiraatti kartalla
Emiraatin lippu
Abu Dhabi (arab. أبو ظبي‎, 'Abū ẓabī, suom. kauriin (antiloopin) isä) on suurin seitsemästä emiraatista, jotka muodostavat Arabiemiirikuntien liiton. Emiraatin suurin kaupunki ja koko valtion pääkaupunki on niin ikään nimeltään Abu Dhabi. Vuonna 2013 emiirikunnan asukasluku oli 2 453 096. Abu Dhabin kaupungin alueella asui arviolta 714 592 ihmistä Vuosina 2005–2012 Abu Dhabin väkiluku kasvoi 7,9 prosentin vuosikeskiarvolla. Emiraatin toiseksi suurin kaupunki on Omanin rajalla sijaitseva Al-Ain. Emiraatin pinta-ala 67 340 km² muodostaa valtaosan liittovaltion pinta-alasta.
Emiraattia hallitsee šeikki Khalifa ibn Zayid Al Nahyan, joka toimii myös koko liittovaltion presidenttinä.
Lähes 70 % maan varallisuudesta on sijoittunut Abu Dhabiin. Kuten muut emiraatit, Abu Dhabi julkaisee omia postimerkkejä. Ensimmäinen postimerkki julkaistiin 30. maaliskuuta 1964.
Ilmasto

Abu Dhabissa on Köppenin ilmastoluokituksen mukaan subtrooppinen aavikkoilmasto. Kesäisin on kuumaa ja erittäin kuivaa, talvisin on lämmintä ja melko kuivaa. Vuoden keskilämpötila on noin 27 °C ja keskimääräinen sademäärä 80 millimetriä. Elokuu on lämpimin kuukausi. Silloin vuorokauden keskilämpötila on noin 34 °C. Viilein kuukausi on tammikuu, jolloin keskilämpötila on noin 18 °C. Sateisin kuukausi on helmikuu, jolloin sataa keskimäärin noin 30 millimetriä. Kesällä ja syksyllä on puolestaan kuivinta. Silloin keskimääräinen sadanta on 0 millimetriä.
Aiheesta muualla

Kuvia tai muita tiedostoja aiheesta Abu Dhabi (emiraatti) Wikimedia Commonsissa
NBA Live 2002

| NBA Live 2002 |
| --- | --- |

Kehittäjä:  EA Sports
Julkaisija:  EA Sports
Pelisarja:  NBA Live
Julkaistu:  2001
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  PlayStation, PlayStation 2 Xbox
Jakelumuoto:  DVD
Lisää peliartikkeleitaVideopelien teemasivulla
NBA Live 2002 on EA Sportsin julkaisema koripalloaiheinen urheilupeli. Pelin kannessa esiintyy Steve Francis.
Aiheesta muualla

NBA Live 2002 MobyGamesissa (englanniksi)
Mímis Androulákis

Mímis Androulákis.
Dimítris ”Mímis” Androulákis (kreik. Δημήτρης ”Μίμης” Ανδρουλάκης, s. 24. marraskuuta 1951 Ágios Nikólaos, Kreeta) on kreikkalainen kirjailija ja poliitikko. Hän on kreikkalaisen sosialidemokraattisen puolueen PASOKin kansanedustaja.
Opiskeluaikoinaan Ateenassa Androulákis toimi aktiivisesti Kreikan sotilasjuntan vastaisessa taistelussa, osallistuen mm. opiskelijoiden kapinaan. Androulákis oli kommunistipuolueen jäsen vuoteen 1991, jolloin hän erosi ja liittyi radikaalivasemmistolaiseen Synaspismós-puolueeseen. Kaksi vuotta myöhemmin hän kuitenkin jäi sivuun aktiivisesta poliittisesta toiminnasta. Vasta vuonna 2004 hän hyväksyi Geórgios Papandréoun kutsun PASOKin ehdokkaaksi.
Androulákis on kirjoittanut 11 romaania sekä useita poliittisia kirjoja. Hänen kirjansa Mν (joka kreikaksi lausuttaessa muistuttaa ”pimppiä” tarkoittavaa sanaa mouní) kuvaa Jeesuksen naistenmiehenä, joka tuntee vastustamatonta vetoa Maria Magdaleenaan. Kirja herätti voimakkaan vastareaktion kreikkalaisortodoksien keskuudessa ja kiihkomielisimmät arvostelijat polttivat kirjan kopioita Thessalonikissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Adele Jergens

| Adele Jergens |
| --- | --- |
 Adele Jergens Yank, the Army Weekly -lehden kansikuvassa vuonna 1945.
Henkilötiedot
Syntynyt: 26. marraskuuta 1917 Brooklyn, New York, Yhdysvallat
Kuollut: 22. marraskuuta 2002 (84 vuotta) Camarillo, Kalifornia
Ammatti:  näyttelijä
Puoliso:  Glenn Langan
Aiheesta muualla
IMDb 
Elonet
Adele Jergens (26. marraskuuta 1917 Brooklyn, New York – 22. marraskuuta 2002 Camarillo, Kalifornia) oli yhdysvaltalainen näyttelijä. Jergens valittiin Miss World's Fairestiksi vuoden 1939 maailmannäyttelyssä ja vuonna 1944 hän solmi elokuvasopimuksen Columbia Picturesin kanssa. Jergens näytteli kaikkiaan 47 elokuvassa. Hänen elokuviinsa kuuluvat muun muassa Ladies of the Chorus (1949) ja Day the World Ended (1955). Jergens avioitui vuonna 1949 näyttelijä Glenn Langanin kanssa. Jergens on saanut tähden Hollywood Walk of Famelle.
Ala-Peninginjärvi

| Ala-Peninginjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°29′09″N, 25°46′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Järveen tulevat joet:  Peninginjoki
Laskujoki:  Penninginjoki 
Järvinumero:  14.496.1.001
Mittaustietoja
Pinnankorkeus:  132,1 m  
Pituus:  1,2 km  
Leveys:  530 m  
Rantaviiva:  3,3 km  
Pinta-ala:  33 ha  
Saaria:  ei saaria 
 fiAla-Peninginjärvi 
Ala-Peninginjärvi  on Keski-Suomessa Pihtiputaalla  Peningin lähellä sijaitseva järvi.
Maantietoa

Järvi on 1,2 kilometriä pitkä, 530 metriä leveä, ja sen pinta-ala on noin 33 hehtaaria. Järvellä ei ole kartan mukaan saaria. Sen rantaviivan pituus on 3,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Peninginjoen valuma-alueeseen (14.496) se kuuluu. Järven vedenpinnan korkeus on 132,1 metriä mpy.
Adele Casagrande

Adele Casagrande (oik. Adele Fendi; 1897–1978) oli italialainen muotisuunnittelija, joka perusti nahka- ja turkiskauppa Fendin vuonna 1918 Roomaan. Sen suunnittelijana on ollut muun muassa Karl Lagerfeld. Yrityksen nimi on Casagranden miehen Edoardo Fendin, jonka kanssa hän meni naimisiin 1925. Pariskunnan viisi tytärtä jatkoivat yritystä, jonka omistaa luksustuotekonserni LVMH.
Aiheesta muualla

Fendi (Arkistoitu – Internet Archive)
Abram Ioffe

| Abram Fjodorovitš Ioffe |
| --- | --- |

Henkilötiedot
Syntynyt: 29. lokakuuta 1880 Romny, Ukraina
Kuollut: 14. lokakuuta 1960 Leningrad, Venäjä
Koulutus ja ura
Tutkinnot:  Pietarin teknillinen valtionyliopisto
Väitöstyön ohjaaja:  Wilhelm Röntgen
Oppilaat:  Pjotr Kapitsa 
Tutkimusalue:  Fysiikka
 Nimikirjoitus
Abram Fjodorovitš Ioffe (ven. Абра́м Фёдорович Ио́ффе, 29. lokakuuta 1880 – 14. lokakuuta 1960) oli neuvostoliittolainen fyysikko.
Elämä

Ioffe syntyi keskiluokkaisessa juutalaisperheessä nykyisen Ukrainan alueella Venäjän keisarikunnassa. Ioffe valmistui Pietarin valtionyliopistosta vuonna 1902, minkä jälkeen hän työskenteli kaksi vuotta Münchenissä Röntgenin laboratoriossa. Ioffe väitteli tohtoriksi Münchenin yliopistossa vuonna 1905.
Vuodesta 1906 lähtien Ioffe teki töitä Pietarin teknillisessä korkeakoulussa, missä hän myöhemmin eteni professoriksi. Ioffe kääntyi luterilaiseksi vuonna 1924 (vai 1911?), koska halusi mennä naimisiin ei-juutalaisen naisen kanssa. Hänestä tuli filosofian maisteri (engl. Magister of Philosophy) vuonna 1913. Tätä ennen, vuonna 1911, hän oli tietämättä yhdysvaltalaisen Millikanin työstä sähkökenttäkokeen, jossa varautuneet mikropartikkelit leijuvat sähkökentässä  Vuonna 1915 hän väitteli tohtoriksi. Vuonna 1918 hän nousi Fysiikan ja teknologian osaston johtajaksi pietarilaiseen fysiikan instituuttiin.
1930-luvun alussa Puna-armeijan ilmapuolustus kehitti "radiopaikannusta" eli tutkaa. Useat tiedeinstituutit osallistuivat kehitystyöhön. Tammikuussa 1934 Tiedeakatemia organisoi konferenssin tästä teemasta - Ioffe oli sen koollekutsuja ja kokosi sen puheet raportiksi, joka julkistettiin ja tieto tutkan kehitystyöstä Neuvostoliitosta levisivät kautta maailman.
Vuonna 1942 Ioffe kieltäytyi osallistumasta Neuvostoliiton atomiase-projektiin vedoten suhteellisen korkeaan ikäänsä.
1950 Ioffe menetti johtoasemansa Leningradin fysiikan ja teknologian instituutissa. Vuodet 1952-54 hän toimi Tiedeakatemian puolijohdelaboratoriota. Ioffen kuoltua vuonna 1960 Leningradin fysiikan ja teknologian instituutti nimettii Ioffe-instituutiksi.
Tieteellinen ura

Ioffe tutki paljon sähkömagnetismia, radiologiaa, kiteisen aineen rakennetta, valosähköistä ilmiötä ja lämpösähköistä ilmiötä. Hän oli yksi keskeisimmistä hahmoista ydinfysiikka, suprajohtavuutta ja radioaktiivisuutta tutkivien laboratorioiden rakentamisessa. Monista laboratorioista tuli myöhemmin itsenäisiä opistoja.
Ioffen pedagoginen työ näkyi neuvostoliittolaisessa koulufysiikassa. Hänen oppilaitaansa olivat muun muassa Aleksandr Aleksandrov, Jakov Dorfman, Pjotr Kapitsa, Isaak Kikoin, Igor Kurtšatov, Jakov Frenkel, Nikolai Semjonov ja Lev Artsimovitš.
Aiheesta muualla

Kuvia tai muita tiedostoja aiheesta Abram Ioffe Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Seminaari vuonna 1915. Istumassa: Jakov Frenkel, Nikolai Semjonov, A.P. Juschenko, Abram Ioffe, A.R. Shmidt, I.K. Bobr, K.F. Nestrukh, N.I. Dobronravov. Seisovat: Pjotr Kapitsa, Petr Lukirsky, M.V. Milovidova-Kirpichjova, Jakov Dorfman
Käännös suomeksi
Aku Sumu

| Aku Sumu |
| --- | --- |
 Aku Sumu 1950-luvun lopulla.
Suomen kulkulaitosten ja yleisten töiden ministeri
 von Fieandtin hallitus 29.11.1957–28.2.1958  
Edeltäjä:  Wiljam Sarjala
Seuraaja:  Paavo Kastari
Henkilötiedot
Syntynyt: 9. huhtikuuta 1907 Helsinki
Kuollut: 31. heinäkuuta 1988 (81 vuotta) Espoo
Ammatti:  vakuutusjohtaja
Tiedot
Puolue:  SDP
Toimi August (Aku) Sumu (9. huhtikuuta 1907 Helsinki – 31. heinäkuuta 1988 Espoo) oli SDP:tä edustanut suomalainen poliitikko ja ammattiyhdistysjohtaja.
Aku Sumu oli SAK:n sihteeri 1932–1949 ja puheenjohtaja 1949–1954. Hänen kaudellaan SAK oli työväenpuolueiden SDP:n ja SKP:n välisten riitojen näyttämönä. Tyypillisesti kommunistisiipi esitti suurempia palkankorostusvaatimuksia ja laajempia lakkoja kuin SDP. Paljon riitaa syntyi myös niin sanotuista korpilakoista eli epävirallisista paikallisista työtaisteluista, joilla ei ollut ammattiliiton lupaa.
Myös kansainvälinen ammattiyhdistystoiminta jakautui 1940-luvulla. SAK oli aluksi innokkaasti mukana Maailman ammattiyhdistysten liitossa (MAL), mutta vuonna 1949 perustettu Vapaiden ammattiyhdistysten kansainvälinen liitto VAKL sai jäsenikseen muiden Pohjoismaiden ammattiliitot. Suomen SAK pyrki Sumun johtamana tasapainoilemaan asiassa. SAK pysyi MAL:n jäsenenä, mutta ammattiliitot saattoivat SAK:n luvalla liittyä myös VAKL:iin.
Sumu toimi II kulkulaitosten ja yleisten töiden ministerinä ja II sosiaaliministerinä Törngrenin hallituksessa 1954 sekä kulkulaitosten ja yleisten töiden ministerinä von Fieandtin virkamieshallituksessa vuosina 1957–1958. Hän ei ollut kovin halukas lähtemään ministeriksi, mutta taipui jotta SDP:n ministeriryhmään saatiin ay-liikkeen edustus.
Sumu nimitettiin 14. lokakuuta 1954 Kansaneläkelaitoksen johtajaksi. Vuonna 1961 Helsingin hovioikeus tuomitsi Sumun yhdessä Reino Kuuskosken, Onni Hiltusen ja V. J. Sukselaisen kanssa viralta pantaviksi Kansaneläkelaitoksen hallituksesta virkarikosten ja virheiden vuoksi. Tuomio kuitenkin muuttui korkeimmassa oikeudessa virkavirheeksi ja Sumu saattoi jatkaa tehtävässään.
Aiheesta muualla

Sumu, Aku hakuteoksessa Uppslagsverket Finland (2012). (ruotsiksi)
| 0 | 1 | 2 |
| --- | --- | --- |
| Edeltäjä: Wiljam Sarjala | Suomen kulkulaitosten ja yleisten töiden ministeri 1957−1958 | Seuraaja: Paavo Kastari |
Méxicon ePrix

|  Méxicon ePrix |
| --- | --- |
Sarja:  Formula E
 Rata vuonna 2023
Rata:  Autódromo Hermanos Rodríguez
Sijainti:  México
Ratatyyppi:  moottorirata
Radan pituus:  2,606 km
Ensimmäinen tapahtuma:  2016
Viimeisin tapahtuma:  2023
Eniten voittoja
Kuljettajat:   Lucas di Grassi (2) 
Tallit:  Abt Sportsline (3)
Viimeisin kilpailu (2023):
Voittaja:   Jake Dennis   (Andretti)
Voittoaika:  58:25.974
Toinen:   Pascal Wehrlein   (Porsche)
Kolmas:   Lucas di Grassi   (Mahindra)
Paalupaikka
Kuljettaja:   Lucas di Grassi   (Mahindra)
Paaluaika:  1:13.575
Nopein kierros
Kuljettaja:   Jake Dennis   (Andretti)
Kierrosaika:  1:14.195 (kierroksella 14) 
Méxicon ePrix (engl. Mexico City ePrix) on kaudesta 2015–2016 alkaen järjestetty Formula E -sarjan osakilpailu, jossa kilpaillaan sähköisillä formula-autoilla. Kilpailu on ajettu Autódromo Hermanos Rodríguezin moottoriradalla Méxicossa Meksikossa.
Méxicon ePrix’ä ei ajettu vuonna 2021, vaan sen sijaan Meksikossa ajettiin Pueblan ePrix.
Rata

Méxicon ePix ajetaan Autódromo Hermanos Rodríguezin radalla. Samalla radalla, mutta eri konfiguraatiolla, ajetaan muun muassa Formula 1 -sarjan Meksikon Grand Prix sekä kestävyysajosarja WEC:in osakilpailu. Vuonna 2023 käytetyn Formula E -sarjan radan pituus oli 2,606 kilometriä ja se koostui 15 mutkasta.
Rata > Konfiguraatiot

2016.
2017–2019.
2020 ja 2022.
2023.
Tulokset

| Vuosi | Rata | Voittaja | Toinen | Kolmas | Paalupaikka | Nopein kierros | Viite |
| --- | --- | --- | --- | --- | --- | --- | --- |
| 2016 | Autódromo Hermanos Rodríguez |  Jérôme d'Ambrosio Dragon Racing |  Sébastien Buemi e.dams Renault |  Nicolas Prost e.dams Renault |  Jérôme d'Ambrosio Dragon Racing |  Nicolas Prost e.dams Renault |  |
|  | Autódromo Hermanos Rodríguez |  |  |  |  |  |  |
| 2017 | Autódromo Hermanos Rodríguez |  Lucas di Grassi 	ABT Schaeffler Audi Sport |  Jean-Éric Vergne Techeetah |  Sam Bird DS Virgin Racing |  Oliver Turvey NextEV NIO |  Sébastien Buemi Renault e.Dams |  |
| 2018 | Autódromo Hermanos Rodríguez |  Daniel Abt Audi Sport ABT Schaeffler |  Oliver Turvey NIO Formula E team |  Sébastien Buemi Renault e.Dams |  Felix Rosenqvist Mahindra Racing |  Lucas di Grassi Audi Sport ABT Schaeffler |  |
| 2019 | Autódromo Hermanos Rodríguez |  Lucas di Grassi Audi Sport ABT Schaeffler |  António Félix da Costa BMW i Andretti Motorsport |  Edoardo Mortara Venturi Formula E Team |  Pascal Wehrlein Mahindra Racing |  Pascal Wehrlein Mahindra Racing |  |
| 2020 | Autódromo Hermanos Rodríguez |  Mitch Evans Panasonic Jaguar Racing |  António Félix da Costa DS Techeetah |  Sébastien Buemi Nissan e.Dams |  André Lotterer TAG Heuer Porsche Formula E Team |  Alexander Sims BMW i Andretti Motorsport |  |
| 2022 | Autódromo Hermanos Rodríguez |  Pascal Wehrlein TAG Heuer Porsche Formula E Team |  André Lotterer TAG Heuer Porsche Formula E Team |  Jean-Éric Vergne DS Techeetah |  Pascal Wehrlein TAG Heuer Porsche Formula E Team |  Lucas di Grassi ROKiT Venturi Racing |  |
| 2023 |  Jake Dennis Avalanche Andretti Formula E |  Pascal Wehrlein TAG Heuer Porsche Formula E Team |  Lucas Di Grassi Mahindra Racing |  Lucas Di Grassi Mahindra Racing |  Jake Dennis  Avalanche Andretti Formula E |  |  |
Aitoameebat

| Aitoameebat |
| --- | --- |
 Paranvoi (Fuligo septica)
Tieteellinen luokittelu
Domeeni::  Aitotumaiset Eucarya
Pääjakso::  Aitoameebat Amoebozoa  Lühe, 1913, emend. Cavalier-Smith, 1998
Katso myös
   Aitoameebat Wikispeciesissä   Aitoameebat Commonsissa 
Infobox OKNimi-testi OK: 
Aitoameebat (Amoebozoa) on yksisoluisten aitotumaisten eliöiden pääjakso.
Elinympäristö

Monia aitoameeboita esiintyy makeassa vedessä, kosteassa maassa ja mädäntyvien kasvien pinnalla. Ne ovat yleisiä koe-eläimiä, koska niitä on helppo tutkia laboratoriossa.[lähde? ]
Liikkuminen

Aitoameebat liikkuvat muodostamalla solukalvostaan ulkonevia väliaikaisia valejalkoja. Valejalkojen takia ne näyttävät liikkuessaan jatkuvasti muuttavan muotoaan.[lähde? ]
Luokittelu

Aitoameeboiden pääryhmät:
Pääjakso: Aitoameebat (Amoebozoa)
Alajakso: Conosa
Osajakso: Arkkiamebat (Archamoebae)
Luokka: Archamoebea
Osajakso: Limasienet (Mycetozoa)
Luokka: Myxogastrea
Luokka: Stelamoeba
Luokka: Variosea
Alajakso: Lobosa
Luokka: Discosea
Luokka: Tubulinea
Alajakso: Protamoebae
Luokka: Breviatea
Adele Blanc-Secin uskomattomat seikkailut

Adele ja hirviö: Adele Blanc-Secin uskomattomat seikkailut (Les Aventures extraordinaires d'Adèle Blanc-Sec) on Jacques Tardin kuvittama ja kirjoittama ranskalainen sarjakuva-albumi. Suomeksi se julkaistiin vuonna 1998 Jalavan kustantamana ja Marja Luoman kääntämänä.
Luc Besson on ohjannut sarjakuvista mukaillun elokuvan Adèle Blanc-Secin uskomattomat seikkailut vuonna 2010.
Aiheesta muualla

Tardi - Les Aventures Extraordinaires d'Adèle Blanc-Sec (Arkistoitu – Internet Archive) (ranskaksi)
Adele Bloesch-Stöcker

Adele Bloesch-Stöcker
Adele Bloesch-Stöcker (1875 Gummersbach, Saksa – 1978 Winterthur, Sveitsi) oli saksalaissyntyinen, sveitsiläistynyt viulisti, säveltäjä ja kapellimestari.
Bloesch-Stöcker esiintyi solistina menestyksekkäästi muun muassa Leipzigissa ja Berliinissä. Vuodesta 1903 hän esiintyi toistuvasti Fritz Brunin johdolla Bernissä, johon asettui vuonna 1908 kaupungin kirjastonhoitajan kanssa avioitumisen myötä. Bloesch-Stöcker kuului Bernin kamariorkesterin perustajiin ja vastasi vuonna 1928 Sveitsin naisten työn näyttelyn (SAFFA) musiikkiosuudesta. Bloesch-Stöcker luopui esiintymisurastaan reuman takia. Vuosina 1935 ja 1936 hän johti säveltämänsä myöhäisromanttisen viulukonserton (e-molli, 1935) esitykset Burgdorfissa ja Bernissä Marguerite Siebenthalin soittaessa solistina.
Bloesch-Stöcker teki urallaan viulistina yhteistyötä Max Regerin kanssa ja soitti tämän sooloviululle säveltämän sonaatin. Vuonna 1973 julkaistiin Zürichissä hänen 98-vuotiaana kirjoittamansa muistelut Regeristä. Bloesch-Stöcker eli 103-vuotiaaksi. Patricia Kopatchinskaja esiintyi Bernin kamariorkesterin solistina hänen viulukonserttonsa esityksessä vuonna 2002.
Moottoripyöräpäiväkirja (elokuva)

| Moottoripyöräpäiväkirja> Diarios de motocicleta |
| --- | --- |

Ohjaaja:  Walter Salles
Käsikirjoittaja:   José Rivera  (Perustuen Alberto Granadon kirjaan Con el Che por America Latina  ja Ernesto Guevaran kirjaan Notas de viaje) 
Tuottaja:   Edgard Tenenbaum  Michael Nozik  Karen Tenkoff 
Säveltäjä:  Jorge Drexler Gustavo Santaolalla
Kuvaaja:  Éric Gautier
Leikkaaja:  Daniel Rezende
Tuotantosuunnittelija:  Carlos Conti
Pukusuunnittelija:  Beatriz di Benedetto Marisa Urruti
Pääosat:   Gael García Bernal  Rodrigo de la Serna 
Valmistustiedot
Valmistusmaa:   Yhdysvallat  Saksa  Yhdistynyt kuningaskunta  Argentiina  Chile  Peru  Ranska 
Tuotantoyhtiö:  Focus Features
Levittäjä:  Focus Features Fandango at Home (käännä suomeksi)
Ensi-ilta:  15. tammikuuta 2004
Kesto:  128 min
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Moottoripyöräpäiväkirja (esp. Diarios de motocicleta) kertoo nuoren Ernesto ”Che” Guevara de la Sernan ja hänen ystävänsä Alberto Granadon matkasta Etelä-Amerikan halki 1950-luvulla. Nuorta Ernesto Guevaraa näyttelee Gael García Bernal ja Alberto Granadoa Rodrigo de la Serna, joka on äitinsä puolelta sukua Ernesto Guevaralle.
Elokuvan ohjasi brasilialainen Walter Salles ja käsikirjoituksesta vastasi puertoricolainen näytelmäkirjailija José Rivera, mutta elokuva perustuu Guevaran ja Granadon julkaisemiin matkapäiväkirjoihin (siksi elokuvan alkuperäinen nimi on monikossa). Elokuvan ensi-ilta oli Sundancen elokuvafestivaaleilla tammikuussa 2004.
Moottoripyöräpäiväkirja sai neljä ehdokkuutta Cannesin elokuvajuhlilla (Sundance Film Festival) 2004, mistä kolme johti palkintoon. Elokuva sai myös kaksi vuoden 2005 Oscar-palkintoehdokkuutta – paras musiikki ja paras sovitettu käsikirjoitus, joista uruguaylaisen Jorge Drexlerin sanoittama ja esittämä laulu ”Al otro lado del río” sai ensimmäisenä espanjankielisenä musiikkina Oscar-palkinnon.
Aku Sajakorpi

| Aku Sajakorpi> Henkilötiedot |
| --- | --- |
Koko nimi:  Aku-Paulus Sajakorpi
Syntynyt: 1976
Aiheesta muualla
Viralliset kotisivut
Aku-Paulus Sajakorpi (s. 1976) on suomalainen näyttelijä. Hän on lisäksi toiminut Tampereen kunnallispolitiikassa sivistys- ja kulttuurilautakunnan jäsenenä Kokoomusta edustaen.
Sajakorpi toimi myös isoisänsä Paulus Sajakorven vuonna 1945 perustaman harjatehtaan toimitusjohtajana.
Näytelmiä > Tampereen Komediateatteri

Forever Plaid (2005)
Liisa Pien (2006)
Viiden pennin oopperan kummitus (2006)
Painetaan, painetaan!...sano Gutenberg (2007)
Pieni kauhukauppa (2009)
Lainahöyhenissä (2012)
Annie (2012)
Joulu 39 (2013)
Riemurahat (2014)
Tankki täyteen (2015)
Reinikainen (2016)
Ei ketään kotona (2016)
Kaasua, komisario Palmu! (2017)
Suurenmoista! (2018)
Puhtaat valkeat lakanat (2018)
Voi veljet! (2019)
Korpelan kujanjuoksu (2021)
Aiheesta muualla

Aku Sajakorven kotisivut
Móchlos

| Móchlos Μόχλος |
| --- | --- |
 Móchloksen kylä.
 Móchlos
 Koordinaatit: 35°11′4″N, 25°54′16″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kylä
 – Kallikrates-koodi:  7204011702
Väkiluku (2011):  121
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Móchlos (kreik. Μόχλος; myös Móhlos) on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 121 (vuonna 2011).
Móchloksen kylää ja Móchloksen saari.
Móchlos sijaitsee Kreetan pohjoisrannikolla. Sen etäisyys sekä Ágios Nikólaoksesta, Siteíasta että Ierápetrasta on noin 30–35 kilometriä. Se on osa Tourlotín kyläyhdyskuntaa. Móchlos on alun perin kalastajakylä ja nykyisin myös pienimuotoinen turistikohde. Kylän edustalla sijaitsee Móchloksen eli Ágios Nikólaoksen saari, joka tunnetaan sieltä löytyneen minolaisaikaisen asutuksen arkeologisesta kohteesta.
Aiheesta muualla

Kuvia tai muita tiedostoja aiheesta Móchlos Wikimedia Commonsissa
NPC

NPC on lyhenne englannin kielen sanoista non-player-character tai non-playable character, jota käytetään roolipeleissä ja videopeleissä. Suomeksi voidaan käyttää myös ilmaisua EPH (ei-pelaaja-hahmo, ei-pelattava hahmo), mutta NPC on yleisemmin tunnettu.
NPC-hahmot pöytäroolipeleissä

Pöytäroolipeleissä NPC-hahmot ovat pelinjohtajan keksimiä ja ohjaamia sivuhenkilöitä, joita käytetään syventämään tarinaa ja ilmaisua tai vastustamaan pelaajahahmojen aikeita, siten aiheuttaen konfliktin. Joskus NPC:n hallinta voidaan myös siirtää jonkun pelaajan vastuulle, jos tämän pelaajan oma hahmo on kaukana ryhmästä tai muuten estynyt kommunikoimasta muiden pelaajahahmojen kanssa, ja pelaaja jäisi muuten osattomaksi. Hahmon kuollessa pelaajalle annetaan joskus NPC väliaikaisesti pelattavaksi tai mahdollisesti pelaajahahmoksi kohotettavaksi. Tällaisessa tilanteessa voi olla hämärää voiko NPC:tä enää kutsua NPC:ksi, mutta rajan voi vetää vaikka siitä että pelaaminen on tilapäistä eikä hahmo kehity sanottavasti.